Абрагам

Абрагам (спочатку Абрам, гебрейскы אַבְרָהָם - „отець множства“, „шановный отець“, арабскы Ібрагім) є праотець Ізраілья. Оповіданя о нім є описане в Біблії, Ґн 11-25. Абрагам є описованый як образ чоловіка, котрый сполїгать на Божу обіцянку. Од оповіданя Абрагама ся выводжує выволїня Ізраіля і ёго домашнє право на Канаан. Вшыткы три головны монотеістічны реліґії, юдаїзм, хрістіанство і іслам ся голосять к Абрагамові, Жыде і Арабы ся покладають за ёго потомків.